 A kọwaala mkpà ọ dị ịkwàlite ụmụaka nwaanyị ịgụ akwụkwọ nke ọma, ma kpọkwa òkù ka e bèlata otu e si emekpà ụmụaka nwaanyị ahụ na otu e si akpchapụkwa ha nakụkụ.  Nke a bụ isi sekpụ ntị ma bụrụkwa okwu a kpụ nọnụ dịka ọba akwụkwọ steeti Anambra bụ Prof. Kenneth Dike Central E-Library dị nAwka, na ụlọ ọrụ South Saharan Social Development Organization SSDO sonyeere mba ụwa nimerùbè mmemme ụbọchị nwata nwaanyị, nke ahọ 2019Nokwu ya na mmemme ahụ, bụ nke weere ọnọdụ nụlọ akwụkwọ St. Augustine Secondary School, Umuoba-Anam nokpuru ọchịchị Anambra East nke steeti Anambra; onyeisi ọba akwụkwọ Kenneth Dike, bụ Dọkịta Nkechi Udeze kọwara ụbọchị ahụ dịka ụbọchị òtu mba ụwa bụ United Nations mapụtara iji wee merube ncheta nwata nwaanyị, iji kpọọ òkù ka a na-enyekwu ha ohere ọma nezi ihe ọbụla dịka e nyere ibe ha, nakwa iji kpọọ òkù ka e belata otu e si emekpa ha ahụ nihi nwaanyị ha bụ, ya na iji nyekwara ha aka iru ogoogo ha chọrọ iru nobodo na na ndụ ha.Ka ọ na-akọwa na oge agafeela mgbe ọba akwụwkwọ ọhaneze bụ naanị ebe a na-anọ agụ akwụkwọ; Dọkịta Udeze gara nihu kpọpụtasịa ọtụtụ ụzọ dị iche iche ya bụ ọba akwụkwọ ọhaneze si enyere ndị ntorobịa aka noge ugbu a, ọkachasị ndị nwaanyị, ma kọwaa na ihe ndị ahụ niile bụ iji kwado ha nke ọma ma nyekwa ha òhèrè ịbàra onwe ha na obodo ha úrù, ruokwa ogoogo ịkwụrụ onwe ha.Ọ kpọkùzịrị ụmụaka nwaanyị ka ha kwete na ha pụrụ imepụta ihe dara ụdà, ma nwekwa ezi mkpebì na nkwenyesi ike na ha pụrụ iru ogoogo ọbụla ha chọrọ ịru, na-agbanyeghị nwaanyị ha bụ. Ọ dụkwàra ha ka ha ghara ikwe ka onye ma ọ bụ ihe ọbụla gbochie ha ịgawanye nihu nagụmakwụkwọ ha ma ọ bụ nihe ọbụla ha na-eme, nihi nwaanyị ha bụ; nihi na ọ bụ site na nke ahụ ka ha pụrụ isi bụrụ ihe chi ha deere ha ịbụ, ma guzosiekwa ike ime ihe ukwu. Nokwu nke ha notu notu, mmadụ abụọ sitere ụlọ ọrụ South Saharan Social Development Organization bụ Ọkaiwu Mariam Aneke na Ọkaiwu Nkem Awachie kwuru na nwata nwaanyị ọbụla kwèsiri ka e nye ya ezi òhèrè ọma ga-enyere ya aka imezupụta akaraka ya nụwa, ma katọọkwa otu e si akpachapụ ụmụaka nwaanyị nakụkụ na-emekpàkwa ha ahụ site nịkwụsị ọtụtụ nime ha ịgụ akwụkwọ, ma ọ bụ site nịkwànye ha nịlụ di nerughị eru, ebe ibe ha ndị nwoke nọ nụlọ akwụkwọ. Ha kwùrù na nke ahụ na-emebi ọganihu ụmụaka nwaanyị dị otu ahụ, na-ebikwa ọdịnihu ha aka ọjọọ, ma kpọọ òku ka a kwụsị ya.Ka ọ na-tụrìsi isiokwu nke mmemme ahụ nahọ a, bụ Girl Force: Unscripted and Unstoppable nke pụtara Ikike Nwata Nwaanyị: Edeghị Ede Na Akwụsịghị Akwụsị onye nhazi ihe mmemme nụlọ ọrụ Development Initiative For Technology and Empowerment DEVITEM bụ Oriakụ Ngọzị Osuchukwu chetaara ụmụaka nwaanyị ahụ na ikike ha nwere nakwa ihe ha pụrụ ime enweghị njedobe, ma kpọkuo ha ka ha kwenye nonwe ha ma kwerekwa nà mmadụ ọbụla abụghị ịkwụsị ha maọbụ were aka ya deere ha ihe ha ga-abụ na ndụ, beere sọ na ha onwe ha o jiri ka ha wee kwụsị onwe ha. Ọ dụkwazịrị ha ka ha tinyesie uchu ike nagụmakwụkwọ ha ma mụọkwa ụfọdụ ọrụ aka dị iche iche ga-enyere ha aka ịkwụrụ onwe ha, nihi na ọ a nọ bụ site nịdabèrè na mmadụ ibe ha ka ọtụtụ nime ha na-esi ama nọnyà ma ọ bụ daba naka ndị ọjọọ.Na ntụnye nke ya, onyeisi nhàzi òtù KIFDAYE Development and Youth Empowerment Initiative Awka bụ Maazị Chukwuma Chukwura mere ka a mara na ụmụnwaanyị nwèrè ọtụtụ ihe ha pụrụ ịtụnye na mmepe obodo, ma e lekwasị anya nihe ọtụtụ nime ha mepụtagoro, ọbụnadị dịka ọ dụrụ ụmụaka nwaanyị ahụ ka ha ghara ikwe ka ihe ọbụla gbochie ha ịga nihu maọbụ ịgụ akwụkwọ.Mmemme ahụ dọtara ụmụakwụkwọ nwaanyị sitere ụlọ akwụkwọ kọleeji iri dị nokpuru ọchịchị Anambra East, ma bụrụkwa nke a nọrọ na ya wee nye ọtụtụ nkụzi nisiokwu dị iche iche, ọ kachasị nkuzi gbasaara adịmọcha nahụike, bụ nke e nyere site naka otu onye ọrụ ahụ ike, bụ oriakụ Geraldine Ikenwa, sitere ụlọ ahụike Mahadum Chukwuemeka Ọdụmegwu Ojukwu dị nAmakụ Awka. 